
Unión del Pueblo Navarro (UPN) talde parlamentarioari atxikitako foru parlamentari Yolanda Ibáñez Pérez andreak galdera egin du A-15 errepidea eta Medinaceli lotzeko exekutatzeke dauden Nafarroako bi tarteen egoerari buruz (11-25/PES-00379), idatziz erantzun dakion. Bada, Nafarroako Gobernuko Lurralde Kohesiorako kontseilariak informazio hau ematen du horri buruz:
Zein egoeratan daude A-15 errepidea eta Medinaceli lotzeko egiteke dauden Nafarroako bi tarteak?
Lehen zatia, Cintruénigotik AP-15 autobidearekiko konexiorainoko bidea jasotzen duena, behin betiko onesteko bidean dago. 
Bigarren zatiari dagokionez, berriz, proiektua idazketa prozesuan dago. 
Zer epe aurreikusten dituzue proiektua gauzatzeko?
2026ko ekitaldirako Nafarroako Aurrekontu Orokorren aurreproiektuak A-15 errepideko lehen lanak datorren urtean hasiko direla aurreikusten du. 
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2025eko azaroaren 18an

